AIŠKINAMASIS RAŠTAS

Dėl valstybinės žemės nuomos mokesčio tarifų nustatymo

**1. Parengto tarybos sprendimo projekto tikslai ir uždaviniai**

Lietuvos Respublikos Vyriausybės nuostatos nustato, kad nuomojant valstybinę žemę be aukciono, nuomos mokesčio tarifas metams negali būti mažesnis kaip 0,1 procento ir didesnis kaip 4 procentai žemės vertės, apskaičiuotos Lietuvos Respublikos Vyriausybės 1999 m. vasario 24 d. nutarimoNr. 205„Dėl žemės įvertinimo tvarkos“ (Žin., 1999, Nr. [21-597](https://www.e-tar.lt/portal/lt/legalAct/TAR.AC2A82F8157F); 2002, Nr. [102-4574](https://www.e-tar.lt/portal/lt/legalAct/TAR.013C9C07363B)) nustatyta tvarka ir kad konkretų nuomos mokesčio už valstybinę žemę, išnuomotą be aukciono, tarifą nustato savivaldybės, kurios teritorijoje yra nuomojama valstybinė žemė, taryba, apie tai informuojamas valstybinės žemės nuomotojas.

Žemės nuomos mokesčių tarifai nebuvo keisti nuo 2018 m. (3 metus), todėl Molėtų rajono savivaldybės administracija siūlo nuo 2021 m. padidinti žemės nuomos mokesčius tokiu būdu:

|  |  |  |  |  |
| --- | --- | --- | --- | --- |
| Eil.  Nr. | Paskirties  kodas | Paskirties pavadinimas | Žemės nuomos mokesčio  tarifas (procentais) 2021 m. | Žemės nuomos mokesčio  tarifas (procentais) nuo 2018 m. |
|  |
| 1. | 610 | Žemės ūkio paskirties sklypai, išskyrus  specializuotų ūkių žemės sklypus, kurių naudojimo pobūdis – tvenkinių, žuvininkystės ūkių | 1 | 1 |  |
| 1.1. | Specializuotų ūkių žemės sklypai, kurių naudojimo pobūdis – tvenkinių, žuvininkystės ūkių | 0,8 | 1 |  |
| 2. | 710 | Miškų ūkio paskirties sklypai | 1,5 | 1 |  |
| 3. | 810 | Konservacinės paskirties sklypai | 1,5 | 1 |  |
| 4. | 820 | Vandens ūkio paskirties sklypai | 1,5 | 1 |  |
| 5. | 995 | Kitos paskirties žemės sklypai | 1,5 | 1 |  |
| 6. | Nenaudojamas žemės plotas (apleistos žemės ūkio naudmenos) | | 4 | 3 |  |
| 7. | Kitos paskirties žemės sklypams, nenurodytiems 1 - 6 punktuose | | 1,5 | 1 |  |

Lentelėje pateikiama informacija apie pajamas iš žemės nuomos mokesčio, gautas į savivaldybės biudžetą:

|  |  |  |  |  |
| --- | --- | --- | --- | --- |
|  | 2017 m. | 2018 m. | 2019 m. | 2020 m. |
| Fizinių asmenų žemės nuomos mokestis | 49298,09 | 65131,73 | 85328,68 | 80480,61 |
| Juridinių asmenų žemės nuomos mokestis | 38954,5 | 8766,86 | 1280,39 | 1246,39 |
| Iš viso žemės nuomos mokesčio: | **88252,59** | **73898,59** | **86609,07** | **81727** |
| Žemės nuomos mokestis nuo bendros mokesčių sumos | 1,0 | 0,7 | 0,8 | 0,7 |

Atsižvelgdama į UAB „Armolė“ prašymus, Lietuvos Respublikos žemės ūkio ministerijos raštą „Dėl valstybinės žemės po žuvininkystės tvenkiniais nuomos mokesčio“ ir į Lietuvos Respublikos Vyriausybės nuostatas, kad savivaldybių tarybos savo biudžeto sąskaita turi teisę mažinti valstybinės žemės nuomos mokestį arba visai nuo jo atleisti, Molėtų rajono administracija siūlo taikyti sumažintą – 0,8 procentų žemės nuomos tarifą valstybinei žemei po žuvininkystės tvenkiniais.

Parengto sprendimo projekto tikslas – nustatyti valstybinės žemės nuomos mokesčio tarifus 2021 metams ir ateinantiems metams.

2. Siūlomos teisinio reguliavimo nuostatos:

Šiuo sprendimu Molėtų rajono savivaldybės taryba nustato žemės nuomos mokesčio tarifus 2021 m. ir vėlesniems metams, jei žemės nuomos mokesčio tarifai nebus keičiami kitais metais. Sprendimas bus perduotas mokesčių administratoriui – Statybos ir žemės ūkio skyriui.

Sprendimas bus paviešintas Molėtų rajono savivaldybės tinklapyje.

3. Laukiami rezultatai:

Šiuo spendimu padidinti žemės mokesčio tarifai turėtų padidinti Molėtų rajono savivaldybės pajamas iš žemės nuomos mokesčio pajamų.

4. Lėšų poreikis ir jų šaltiniai:

Numatomas didesnis pajamų iš žemės nuomos mokesčio augimas.

5. Kiti sprendimui priimti reikalingi pagrindimai, skaičiavimai ar paaiškinimai.